Ilex aquifolium

Ilex aquifolium 

 Descrission 
A l'ha na còma a còno, s-ciassa, soens con dij branch torzù.
A l'ha dij frut ross e dle feuje sempevërde, ovaj, gorëgne, pì ciàire da sota.
Cole anferiore e cole dij but neuv a l`han le bordure crispà con dje spin-e, antant che cole pì an àut a l'han ij bòrd pì regolar.
La scòrsa a resta vërda për na desen-a d'agn, peui a ven grisa, goernand-se però sempe seulia.

Le fior, ch'a së s-ciàiro a la prima, a son cite, bianche, con quatr làver, radunà an cite partìe.

 Distribussion 
A chërs fin-a vers ij 1000 méter d'autëssa.

 Notissie 
Ëd sòlit as treuva coma busson, bele s'a peul rivé a n'autëssa ëd na desen-a ëd méter.
A chërs motobin dasiòt e a peul rivé a vive dle senten-e d'agn.
A-j piaso ij teren fresch, soens ëdcò coj pien ëd ròche.

Na vira le feuje e la scòrsa a j'ero dovrà për combate la frev.
Ij frut a son da consideresse tòssi, bele che chèich osej a-j mangio.

Ël bòsch, tënner e bianch, a l'era dovrà për dij travajòt d'artisanà, tanme la fabricassion dij tòch ëd jë scach.
Ël làur ëspinos a l'é dovrà për dij but ornamentaj; as prësta a esse poà ëd fasson da fene na cioenda.

 Arferiment bibliogràfich për chi a veul fé dj'arserche pì ancreuse 
Ilex aquifolium L.

Category:Bot%C3%A0nica